યુપીના લખનવમાં લોકોને ચૂનો લગાવવા માટે નવી નવી તરકીબો ઉપયોગમાં લેવામાં આવી રહી છે. જનતા પહેલાથી જ પેટ્રોલ અને ડીઝલની વધતી કિંમતોથી પરેશાન છે, જયારે પેટ્રોલ પંપ માલિકો પાણી ભેળવીને પેટ્રોલ વેચી રહ્યા છે. ખરેખર ગોમતીનગરના હુંસડીયા પાસે આઇઓસી પેટ્રોલ પંપ છે. શનિવારે સાંજે જયારે કેટલાક લોકો ગાડીમાં પેટ્રોલ ભરાવીને નીકળ્યા ત્યારે કેટલાક લોકોની ગાડી ચાલુ જ નહીં થયી, જયારે કેટલાક લોકોની ગાડી થોડે દૂર જઈને બંધ થઇ ગયી. ત્યારપછી ભેળસેળનો આરોપ લગાવીને લોકોએ પેટ્રોલ પંપ પર હંગામો કરવાનો ચાલુ કરી દીધો.